Hot FM

Hot FM merupakan radio berbahasa Melayu di Malaysia. Ia dimiliki oleh Synchrosound Studio Sdn Bhd, anak syarikat Media Prima Berhad. Siarannya dipancarkan dari Sri Pentas, Bandar Utama. Hot FM majlis pelancaran rasmi sepenuhnya bermula komersial secara nasional pada 6 Februari 2006.

Pada tahun 2009, Hot FM mencatat sejarah apabila buat pertama kalinya menduduki tempat teratas di kalangan semua stesen radio di Malaysia dengan 3.8 juta pendengar mingguan, sekaligus berjaya mengatasi musuh tradisinya Era FM yang hanya meraih 3.76 juta pendengar mingguan. Hot FM mengambil alih frekuensi WOWFM setelah WOWFM menutup operasi dan dibeli oleh Media Prima.

Pada tahun 2011, Hot FM pernah melancarkan dua saluran radio khusus bagi pendengar Pantai Timur iaitu HotFM Tganu dan HotFM Kelate. Kedua-dua saluran tersebut bertahan sehingga tahun 2015.

Hot FM bersiaran ke udara selama 24 jam sehari dan diterajui oleh bekas penyampai Era FM, Seelan Paul sebagai Pengarah Rangkaian.

Hot FM hentikan semua lagu Melayu 90-an dan 80-an pada pelancaran Kool FM (sekarang Kool 101) pada 3 Mac 2016 tapi kembali semula semua lagu Melayu 90-an secara rasmi pada 1 Jun 2022 kerana telah rasmi melancarkan format radio baharu kepada Kontemporari Dewasa Hangat.

Pada 4 Mei 2021, Hot FM bersiaran serentak di TV3 pada setiap Selasa hingga Sabtu jam 1:30 pagi - 2:30 pagi sehingga 1 September 2022. Juga bersiaran serentak di NTV7 pada setiap hari jam 12:00 tengah malam - 7:00 pagi bermula 4 April 2022. 

Kini Hot FM bersiaran Ahad Hingga Jumaat pukul 12:00 tengah malam hingga pukul 9:30 pagi dan setiap Sabtu pukul 12 tengah malam hingga pukul 7 pagi di NTV7.

Pada 2 Ogos 2021, Hot FM telah rasmi melancarkan tagline baharu kepada "Kini Lebih Muzik Yang Hangat" mereka telah mengurangkan lagu ketuhanan/nasyid dipasang sebelum dan selepas azan fardu tetapi kembali dipasang semula pada sebelum azan fardu

Pada 29 November 2021, frekuensi Hot FM di Kota Bharu, Kelantan yang dipancar dari Peringat telah ditukar frekuensi daripada 105.1 MHz kepada 88.6 MHz untuk menggantikan Buletin FM yang telah menamatkan siarannya.

Pada 28 Mac 2022 hingga 22 September 2023, Hot FM tidak lagi bersiaran sementara melalui platform MYTV.

Stesen radio ini menggunakan cogan kata "Yang Hangat dan Terbaik" sejak 1 Ogos 2022 sehingga 17 Mei 2023, sebelum ditukar ke "Terpaling Hangat dan Cool" pada 18 Mei 2023 kemudian tukar semula ke Yang Hangat dan Terbaik pada 12 Jun 2023. Pada 2 Julai 2023, stesen radio ini telah diumumkan sebagai stesen No 1 di Malaysia.

Penyampai Radio

Penyampai Harian

Penyampai Hujung Minggu
Bobby D

Bekas Penyampai

Program

Isnin - Jumaat

Sabtu

Ahad

Frekuensi

Radio

Televisyen

Rancangan Pagi di Hot FM
Segmen Pagi Hot FM adalah antara segmen popular di Malaysia. Pada mulanya, segmen pagi Hot FM dinamakan sebagai Hot FM AM Krew yang diterajui oleh dua penyampai popular Fara Fauzana dan Faizal Ismail. Marcapada, rancangan ini diterajui oleh Ajak Shiro, Fizie dan Haziq (2016) dan dinamakan Geng Pagi Hot. Pada 2 Ogos 2021, AG dan Fara Fauzana kembali ke udara yang berkenaan bersama Fad dan segmen pagi dinamakan sebagai Rakyat Rangers. Rancangan ini telah mendapat rating kira-kira 3 juta pendengar purata seminggu. Kini segmen pagi Hot FM dinamakan sebagai Bekpes Hot yang diterajui AG, Fara Fauzana & Johan.

Penyampai Radio Pagi

Rancangan Petang di Hot FM
Rancangan Petang Hot FM sering menjadi peneman rakyat Malaysia ketika berada dalam kesesakan lalu lintas. Anda boleh "chilax" dengan lagu-lagu Hit serta segmen menarik dalam Jam Hot (dulu dikenali sebagai Hot FM Jam). Rancangan ini pertama kalinya diterajui oleh dua penyampai yang berdarah Jawa, AG & Kieran dan dikenali sebagai "Jawarangers". Akan tetapi, mereka dipisahkan pada 2010. Sekarang ini, Jam Hot dikendalikan oleh penyampai paling lama di Hot FM, Deen bersama pelawak duo dari kumpulan Titan iaitu Issey dan Ammar. Selepas hal yang berlaku terhadap Ammar dalam rancangan "Sukan Tak Sentral" di TV3 yang menjadi kontroversi, Ammar digantung tugas sebagai pengacara dan penyampai radio. Kini segmen petang Hot FM dinamakan sebagai Sembang Squad yang diterajui Fad & Fizi Ali.

Penyampai Radio Petang

Rujukan

Pautan luar
 
 
 
 
 
 

Rangkaian Radio Media Prima
Stesen radio di Malaysia
Stesen radio bahasa Melayu